ועדת הכספים, כנסת 20, פרוטוקול מספר 856, 2017-11-15 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: על סדר-היום: הארכת מועדים לפי חוק מימון מפלגות, התשל"ג – 1973, בקשת מבקר המדינה להארכה נוספת של מועד מסירת דוח מבקר המדינה על תוצאות ביקורת החשבונות של סיעת בל"ד.

משה גפני: בבקשה.

<חנה רותם: תודה רבה.

<חנה רותם: בוקר טוב.

<חנה רותם: זו בקשה נוספת להארכת מועד הגשת דוח הביקורת על חשבונותיה של בל"ד בשל חקירת המשטרה שמתנהלת על חשבונותיה ובקשת גורמי האכיפה, שבגללם אנחנו לא יכולים להשלים את הליכי הביקורת.

מוסי רז: לא הבנתי.

<חנה רותם: משרד מבקר המדינה, על-פי חוק, עושה ביקורת על חשבונותיהם השוטפים.

<חנה רותם: התחילה ביקורת על חשבונותיה של בל"ד לתקופת הכנסת הקודמת, ובמקביל החלה גם חקירת משטרה.

<חנה רותם: בשל בקשת המשטרה שלא נשלים את הליכי הביקורת- - -

מוסי רז: זה אני יודע.

<חנה רותם: כי יש בכך פגיעה, בהליכים האלה, אנחנו לא יכולים להשלים, ולכן לא יכולים להגיש את דוח המבקר בזמן.

משה גפני: אתם מבקשים דחייה ל-20.11.2018?

<חנה רותם: מכיוון שזו כבר אורכה שלישית שאנחנו מבקשים, כי אנחנו לא יודעים מתי יסתיימו הליכי החקירה, אנחנו מבקשים דחייה קצת יותר ארוכה, מתוך התחייבות שלנו כמובן, שברגע שניתן יהיה, הדוח יושלם ויוגש, גם לפני המועד הזה.

משה גפני: כלומר זה לא תלוי בכלל בכם.

משה גפני: זה תלוי בחקירת המשטרה, ולכן אתם מבקשים.

משה גפני: מישהו רוצה להוסיף על כך או לשאול?

מוסי רז: מכירים את זה.

מיקי לוי: אין מה לעשות.

מיקי לוי: זה עלה גם בפעם הקודמת.

משה גפני: חבר הכנסת טיבי, רוצה להעיר משהו?

משה גפני: בבקשה, נקריא.

<שיר שפר: החלטה בדבר הארכת מועדים לפי חוק מימון מפלגות, התשל"ג-1973.

<שיר שפר: בהתאם לסעיף 10ו בחוק מימון מפלגות, התשל"ג-1973, ובהסכמת מבקר המדינה, מחליטה ועדת הכספים של הכנסת כמפורט להלן: להאריך עד י"ב בכסלו התשע"ד – 20 בנובמבר 2018 – את מועד מסירת דוח מבקר המדינה לגבי תוצאות ביקורת החשבונות השוטפים של מפלגת בל"ד לתקופה המתחילה ביום כ"א בשבט התשע"ג – 1 בפברואר 2013 – והמסתיימת ביום י"א בניסן התשע"ה – 31 במרס 2015.

<שגית אפיק: ההארכה היא עד 20.11.2018, כלומר שנה פלוס.

משה גפני: מי בעד אישור הבקשה – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד הבקשה – פה אחד הבקשה להארכת מועדים לפי חוק מימון מפלגות, התשל"ג–1973, אושרה.

משה גפני: הבקשה אושרה.

משה גפני: תודה רבה.

משה גפני: הישיבה נעולה.